जोराराम कुमावत

जोराराम कुमावत (जन्म: 7 मई 1964) एक भारतीय राजनीतिज्ञ हैं, जो वर्तमान में राजस्थान सरकार में कैबिनेट मंत्री के रूप में देवस्थान, गौपालन, और पशुपालन एवं डेयरी विभाग का कार्यभार संभाल रहे हैं। वे भारतीय जनता पार्टी के नेता हैं और वर्ष 2018 से सुमेरपुर विधानसभा क्षेत्र से राजस्थान विधान सभा के सदस्य हैं।

राजनीतिक करियर
जोराराम कुमावत ने अपने राजनीतिक जीवन की शुरुआत 2000 में की जब वे ग्राम पंचायत सिंदरू के सरपंच चुने गए। इसके बाद वे 2014 से 2018 तक सुमेरपुर नगरपालिका के अध्यक्ष रहे। 

वर्ष 2018 में उन्होंने भारतीय जनता पार्टी के उम्मीदवार के रूप में सुमेरपुर विधानसभा क्षेत्र से राजस्थान विधानसभा चुनाव लड़ा और कांग्रेस उम्मीदवार रंजू रामावत को हराकर विधायक बने। वर्ष 2023 में उन्होंने पुनः कांग्रेस प्रत्याशी हरीशंकर को हराकर दूसरी बार जीत हासिल की।

विधानसभा में पुनर्निर्वाचन के पश्चात उन्हें भजन लाल शर्मा के नेतृत्व वाली सरकार में कैबिनेट मंत्री बनाया गया।

चुनावी परिणाम
+सुमेरपुर विधानसभा क्षेत्र में चुनावी प्रदर्शनवर्ष  पार्टी  प्राप्त मत  प्रतिशत  प्रमुख प्रतिद्वंद्वी (दल)  मत  प्रतिशत  परिणाम 2023  भाजपा  1,04,044  54.05%  हरीशंकर (कांग्रेस)  76,662  39.83%  जीत  2018  भाजपा  96,617  55.57%  रंजू रामावत (कांग्रेस)  63,685  36.63%  जीत 

सन्दर्भ

बाहरी कड़ियाँ
 जोराराम कुमावत का इंस्टाग्राम प्रोफ़ाइल
 जोराराम कुमावत का फेसबुक प्रोफ़ाइल

Category:1964 में जन्मे लोग
Category:जीवित लोग
Category:भारतीय जनता पार्टी के राजनीतिज्ञ
Category:राजस्थान के विधायक
Category:राजस्थान सरकार के मंत्री
श्रेणी:राजस्थान विधानसभा के विधायक
श्रेणी:राजस्थान विधायक 2023–2028